L 132/76 Jurnalul Oficial al Uniunii Europene 3.5.2014 DECIZIA DE PUNERE ÎN APLICARE A COMISIEI din 28 aprilie 2014 privind recunoașterea cadrului juridic și de supraveghere al Hong Kongului ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit (Text cu relevanță pentru SEE) (2014/249JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credit (/), în special articolul 5 alineatul (6), întrucât: (1) La 22 octombrie 2012, Comisia a acordat un mandat Autorităţii Europene pentru Valori Mobiliare şi Pieţe (ESMA), solicitând avizul acesteia în legătură cu evaluarea tehnică a cadrului juridic și de supraveghere al Hong Kongului pentru agențiile de rating de credit (agențiile de rating). (2)  În avizul tehnic emis la 31 mai 2013, ESMA a precizat că, din perspectiva efectelor sale, cadrul juridic și de supra- veghere al Hong Kongului pentru agențiile de rating este comparabil cu cel prevăzut în Regulamentul (CE) nr. 1060/2009. (3) În temeiul articolului 5 alineatul (6) paragraful al doilea din Regulamentul (CE) nr. 1060/2009, trebuie îndeplinite trei condiţii pentru ca un cadru juridic și de supraveghere al unei țări terțe să poată fi considerat echivalent cu cerințele regulamentului respectiv. (4) Conform primei condiții, agențiile de rating din țara terţă trebuie să facă obiectul autorizării sau înregistrării și să fie supuse în permanență unei supravegheri și unor controale eficace. Cadrul legislativ și de reglementare al Hong Kongului pentru agențiile de rating este format din Ordonanţa privind valorile mobiliare şi contractele futures (Securities and Futures Ordinance — SFO) și din Codul de conduită pentru persoanele care prestează servicii de rating de credit (Code of Conduct for Persons Providing Credit Rating Services — COC), cu modificările relevante ale acestora, care au intrat în vigoare la 1 iunie 2011. Agenţiile de rating și analiștii lor de rating care prestează servicii de rating de credit în Hong Kong trebuie să deţină o autorizație pentru prestarea serviciilor de rating de credit şi fac obiectul supravegherii exercitate de Comisia pentru valori mobiliare şi contracte futures (SFC) din Hong Kong. Cadrul juridic şi de supraveghere al Hong Kongului conferă SFC o gamă largă de competențe, care îi permit să investigheze dacă agențiile de rating își respectă obligațiile legale. SFC poate impune atât persoanelor reglementate, cât şi persoanelor nereglementate obligația de a prezenta informații şi documente relevante pentru investigație, inclusiv evidențe comerciale, evidențe bancare, înregistrări ale convorbirilor telefonice, înregistrări ale activității pe internet şi informații privind beneficiarii reali. Această competență se aplică atât persoanelor care fac obiectul investigației, cât și celor despre care SFC are motive întemeiate să creadă că deţin informații relevante pentru investigație. În plus, atunci când există temeri în ceea ce priveşte distrugerea sau sustragerea probelor, sustragerea de la justiție sau preocupări de altă natură, SEC poate avea acces la sediile private atât ale persoanelor reglementate, cât și ale persoanelor nereglementate, în urma acordării unui mandat de percheziție de către o auto- ritate judiciară. În plus, SFC dispune de o gamă completă de competențe pentru a lua măsuri penale, civile, admi- nistrative și de altă natură. Printre acestea se numără competența administrativă de a impune sancțiuni discipli- nare împotriva persoanelor autorizate sau înregistrate de către SFC, de a impune persoanelor autorizate sau înre- gistrate restricții cu privire la activitățile lor comerciale, de a retrage sau de a suspenda autorizația sau înregistrarea persoanelor autorizate sau înregistrate și de a le adresa mustrări, de a le impune obligații și de a le aplica amenzi în valoare de maximum 10 milioane de dolari Hong Kong sau de trei ori profitul obținut sau pierderea evitată. SFC are, de asemenea, competența de a solicita instanței competente încetarea sau adoptarea de măsuri corective. Pe lângă inspecțiile la fața locului, SFC asigură și o supraveghere la distanță, interacționând cu agențiile de rating autorizate pentru a înțelege modelele şi planurile lor de afaceri, precum şi riscurile inerente acestor activități, în vederea identificării și a evaluării riscurilor care decurg din activitățile lor economice. Informaţiile privind agențiile de rating autorizate sunt colectate prin intermediul sistemelor de evidență ale SFC, care includ, dar nu se limitează la situațiile financiare anuale auditate şi la rapoartele anuale de evaluare a controlului. SFC asigură, de asemenea, () JOL302,17.11.2009,p.1.